วัดคู้สลอดวุฒิโสภณ

วัดคู้สลอดวุฒิโสภณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคู้สลอด อำเภอลาดบัวหลวง จังหวัดพระนครศรีอยุธยา

วัดคู้สลอดวุฒิโสภณ เดิมชื่อ วัดใหม่ไปล่ปลื้มประชุมธรรม ที่ตั้งวัดแต่เดิมเป็นที่นา การสัญจรต้องพึ่งพาทางเรือ จนกระทั่งยายตาบ บริจาคเนื้อที่ 9 ไร่ 1 งาน 96 ตารางวา ต่อมามีผู้บริจาคอีก 2 ราย เนื้อที่ 29 ไร่เศษ ก่อตั้งวัดเมื่อวันที่ 1 เมษายน พ.ศ. 2451 ตั้งชื่อวัดว่า "วัดใหม่ไปล่ปลื้มประชุมธรรม" เพื่อเป็นเกียรติแก่นายไปล่กับนายปลื้ม 

ต่อมาได้มีการรื้อถอนโบสถ์หลังเก่าเพื่อสร้างอุโบสถ หลังใหม่ และได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2467  เขตวิสุงคามสีมากว้าง 80 เมตร ยาว 120 เมตร พร้อมเปลี่ยนชื่อวัดมาเป็น "วัดบ่อสลอด" เนื่องจากบริเวณวัดมีต้นสลอดอยู่มาก วัดเปลี่ยนชื่ออีกครั้งว่า "วัดคู้สลอดวุฒิโสภณ" ในสมัยพระครูประทุมคุณากร (หลวงพ่อเปลื้อง) เมื่อ พ.ศ. 2487 ปัจจุบันมีเจ้าอาวาส คือ พระครูพิพัฒนกิจวิมล (หลวงพ่อวิจิตร) ถือเป็นยุคแห่งการพัฒนา มีการบูรณปฏิสังขรณ์เสนาสนะต่าง ๆ

รายนามเจ้าอาวาส
ลำดับเจ้าอาวาสเท่าที่สืบทราบมาได้ในสมัยพระครูสมหวัง ญาณโสภโณ เมื่อปี พ.ศ. 2531มหาโพธิ์ ฉบับ179 วันที่ 30 ตุลาคม 2531,พันโท ศุภชัย ศรีแพทย์  

 หลวงพ่อฉาย
 พระอาจารย์สมพงษ์ (ลาสิกขาภายหลังหลวงพ่อปานวัดบางนมโค มรณภาพในปีพ.ศ.2481 ไม่นาน)
 พระครูปทุมคุณาธาร (เปลื้อง ติสสโร) (มรณภาพเมื่อปี พ.ศ.2514)
 พระครูสมหวัง ญาณโสภโณ

อ้างอิง

คู้สลอดวุฒิโสภณ